stanford-oval/wikipedia huggingface dataset:
תעלת אמסטרדם–ריין
היסטוריה

מכיוון שתעלת מרויידה, שהוכנסה לשימוש ב-1892, תוך כמה עשורים כבר לא עמדה בדרישות התקופה, הוחלט שיש לשפר את נתיב השיט מאמסטרדם לנהר הריין. גרסאות שונות נשקלו אך העיריות באמסטרדם ובאוטרכט התקשו להגיע להסכמה.
בשנת 1930 הוצגה מפה לבית הנבחרים עם הצעות שונות לתוואי. בסופו של דבר, נבחרה "תוכנית מוסרט", שהוצעה על ידי המהנדס הראשי של מועצת המים של אוטרכט אנטון מוסרט. על ידי הבאת מפלס המים לאותו מפלס בין אמסטרדם לנהר לֶק ובכך ביטול תאי השיט, ושימוש במסלול קצר יותר, ניתן היה להשיג חיסכון משמעותי בזמן ההפלגה.
בשנת 1931 נקבע בחוק שיש לבנות את התעלה. עם זאת, השפל הגדול ומלחמת העולם השנייה עיכבו את הבנייה. הקטע בין אוטרכט לתעלת לק הוכנס לשימוש ב-5 באוגוסט 1938. רק ב-21 במאי 1952 פתחה המלכה יוליאנה את כל התעלה באורך 72 הקילומטרים. חציה הדרומי נחפר במסגרת הפרויקט, בעוד החלק הצפוני של התעלה הוא למעשה תעלת מרויידה הישנה יותר (בין אמסטרדם לאוטרכט).
התעלה הורחבה ל-100 עד 120 מטר בין 1965 ל-1981.
חציית התעלה

על התעלה ישנם 37 גשרים ב-33 מקומות, שתי מנהרות מתחת לתעלה ומעבורת אחת המחברת בין גדותיה.
חציית התעלה > מנהרות

מנהרת פיט היין ממוקמת מתחת לפתחה של תעלת אמסטרדם-ריין באמסטרדם. זהו חיבור הגדה הצפוני ביותר שחוצה את התעלה. המנהרה מורכבת מכביש מהיר בן ארבעה נתיבים ומסילת חשמלית.
באזור התעשייה ליד אוטרכט ישנה מנהרה המשמשת לצנרת הסקה. ניתן ללכת במנהרה מצד אחד של התעלה לצד השני, אך המנהרה אינה פתוחה לציבור.
חציית התעלה > גשרים

ישנם מספר גשרים מעל התעלה ב-33 מקומות.
|  | שם | סוג | מסלול | תמונה |
| --- | --- | --- | --- | --- |
| 1 | גשר אמסטרדם | גשר תחבורה | האי זייבורך - סוללת זייבורך  (דרך זאודרזיי) |  |
| 2 | גשר זייבורך | גשר תחבורה | כביש הטבעת של אמסטרדם (A10/E35) |  |
| 3 | גשר נסקיו | גשר אופניים/הולכי רגל | אגם וטרחראף/דימן - אייבורך |  |
| 4 | גשר אוילנדר | גשר תנועה | דרך דימן - אייבורך (S114) |  |
| 5a | גשר האופניים מאוידן | גשר אופניים | דימן - מאוידן |  |
| 5b | גשר מאוידן | גשר תחבורה (מעוגן כבלים) | אמסטרדם - הנגלו (A1/E231) |  |
| 6 | גשר בטלם | גשר תחבורה | אמסטלפיין - מאוידן (A9) |  |
| 7 | גשר מאוידר | שני גשרי רכבת | וייספ - ליידן |  |
| 8 | גשר וייספ | גשר תחבורה | דרך אמסטרדם - וייספ (N236) |  |
| 9 | גשר ליני | גשר אופניים/הולכי רגל | ניחטפכט - מבצר ניחטפכט |  |
| 10 | גשר לונרסלוט | גשר תחבורה | כביש זנטפורט - הילברסום (N201) |  |
| 11 | גשר ברויקלר | גשר תחבורה | כביש A2 - ברויקלן |  |
| 12 | גשר מארסר | גשר תחבורה | מארסן - מארסנברוק |  |
| 13 | גשר זאוילן | גשר תחבורה | כביש הטבעת של אוטרכט (N230) |  |
| 14a | גשר דמקה | גשר רכבת | אמסטרדם - אוטרכט |  |
| 14b | גשר ורקספור | גשר רכבת | אמסטרדם - אוטרכט |  |
| 15a | גשר פלויטן | גשר רכבת | אוטרכט - חאודה |  |
| 15b | גשר פלויטן 2 | גשר רכבת | אוטרכט - חאודה |  |
| 16 | גשר הוכה ואודה | גשר תחבורה | אוטרכט - ליידסה ריין |  |
| 17 | גשר דפנה סחיפרס | גשר אופניים/הולכי רגל | ליידסה ריין - אוח אין אל |  |
| 18 | גשר דה מירן | גשר תחבורה | אוטרכט - דה מירן |  |
| 19 | גשר פרינס קלאוס | גשר תחבורה (מעוגן כבלים) | אי התעלות - פאפנדורפ |  |
| 20 | גשר חאלקופר | גשר תחבורה (מעוגן כבלים) | כביש הטבעת של אוטרכט (A12/E35/E30) |  |
| 21a | גשר הרכבת יוטפאזה | גשר רכבת (מעוגן כבלים) | הרכבת הקלה של אוטרכט |  |
| 21b | גשר יוטפאזה | גשר תחבורה | אוטרכט - ניווחיין |  |
| 22 | גשר ניווחיין | גשר תחבורה | דרך אוטרכט - ניווחיין (N408) |  |
| 23 | גשר היימסטר | בלוק בטון | לא לתנועה |  |
| 24 | גשר היימסטדר החדש | גשר אופניים/הולכי רגל | פלטנבורך - היימסטיידה |  |
| 25 | גשר האוטן | גשר תחבורה | ברדה - אלמיירה (A27/E311) |  |
| 26 | גשר הרכבת סחלקוייק | גשר רכבת | אוטרכט - דן בוס |  |
| 27 | גשר סחלקוייק | גשר תחבורה | האוטן - סחלקוייק |  |
| 28 | גשר חויר | גשר תחבורה | הט חוי - דן אורד |  |
| 29 | הגשרים מעל תא השיט הנסיכה איריינה | גשר תחבורה | וייק ביי דורסטיידה - דן אורד |  |
| 29 | הגשרים מעל תא השיט הנסיכה איריינה | גשר שירות | לכלי רכב בתוך תא השיט |  |
| 30 | גשר מעל תא השיט הנסיכה מרייקה | גשר תחבורה | רייסוייק - ראבנסוואי |  |
| 31 | גשר ראבנסוואי | גשר תחבורה | דרך קולמבורך - קסטרן (N320) |  |
| 32 | גשר רויינסטיין | גשר תחבורה | דרך מאוריק - טיל (N385) |  |
| 33a | הגשרים מעל תא השיט הנסיך ברנהרד | גשר תחבורה | תחבורה מקומית באזור התעשייה |  |
| 33b | הגשרים מעל תא השיט הנסיך ברנהרד | גשר רכבת | מאספלקטה - זייבנאר |  |
| 33c | הגשרים מעל תא השיט הנסיך ברנהרד | גשר תחבורה | יורופורט - במל (A15/E31) |  |
| 33d | הגשרים מעל תא השיט הנסיך ברנהרד | גשר רכבת | אלסט - דורדרכט |  |
| 33e | הגשרים מעל תא השיט הנסיך ברנהרד | גשר שירות | לכלי רכב בתוך תא השיט |  |
חציית התעלה > חיבורי מעבורת

כ-13 קילומטר דרומית לאוטרכט ישנו חיבור מעבורת המופעל ללא תשלום ומיועד אך ורק להולכי רגל ורוכבי אופניים. ההפלגה מתקיימת בכל ימות השנה בין השעות 6:10–22:50 (יום ראשון 9:30–18:10). רק בערפל כבד או בסערה אין שירות.
הערות שוליים

↑  Rijkswaterstaat Midden NL. "Het #AmsterdamRijnkanaal verbindt de Amsterdamse haven met het Ruhrgebied (Duitsland) en is het drukst bevaren kanaal van de wereld. Per jaar varen er gemiddeld 100.000 schepen over het kanaal". אורכב מ-המקור ב-2021-06-14.
↑  Artikel over het uitbaggeren van het Amsterdam-Rijnkanaal schuttevaer.nl. Gearchiveerd op 24 maart 2016.
↑  Amsterdam-Rijnkanaal rijkswaterstaat.nl. Gearchiveerd op 21 augustus 2016.
↑  Harm Kaal, Het hoofd van de stad: Amsterdam en zijn burgemeester tijdens het interbellum, p. 74
גשר הרכבת ליד וייספ.
גשר הנסיך קלאוס באוטרכט
הגשר של N320 מעל התעלה
גשר בטלם בין A9 ל-A1 בבנייה
התעלה ליד טיל
תרמז

| --- | --- |

מאוזוליאום בתרמז
 מדינה:  אוזבקיסטן אוזבקיסטן
 מחוז:  סורחן דריה
 שפה רשמית:  אוזבקית 
 תאריך ייסוד:  498 לפנה"ס
 שטח:  49.50 קמ"ר
 גובה:  302 מטרים
 אוכלוסייה:  ‏
  ‑ בעיר:  195,655 (1 בינואר 2023)
  ‑ צפיפות:  3,953 נפש לקמ"ר (1 בינואר 2023)
 קואורדינטות:  37°13′N 67°17′E﻿ / ﻿37.217°N 67.283°E﻿ / 37.217; 67.283
 אזור זמן:  UTC +5
 http://termizsh.uz/uz/?h=1
  מפת מיקום  מפה מפורטת   (למפת אוזבקיסטן מוגדלת) טשקנט סמרקנד אנדיז'ן פרגנה קרשי נוקוס דז'יזק בוכרה אפגניסטן טורקמניסטן איראן קזחסטן קירגיזסטן טג'יקיסטןתרמז(למפת אוזבקיסטן רגילה) טשקנט סמרקנד אנדיז'ן פרגנה קרשי נוקוס דז'יזק בוכרה אפגניסטן טורקמניסטן איראן קזחסטן קירגיזסטן טג'יקיסטןתרמז  he tabBackground:;tabBorder:#aaa;defaultTab:0;
 
תרמז (באוזבקית: Термиз/Termiz; בפרסית ترمذ, תעתיק מדויק: תרמד'; ברוסית: Термез) היא העיר הדרומית ביותר באוזבקיסטן ובירת מחוז סורחן דריה. העיר שוכנת על גבול אפגניסטן ובקרבת משולש הגבולות עם טג'יקיסטן, כ-480 ק"מ דרום-מערבית לבירה טשקנט וכ-60 ק"מ צפון-מזרחית לעיר האפגנית מזאר-י שריף. לפי אומדן רשמי מתאריך 1 בינואר 2023 מתגוררים בעיר 195,655 בני אדם.
נהר האמו דריה הוא הגבול בין המדינות באזור תרמז. ניתן לחצות אותו רק דרך "גשר הידידות" שנבנה בשנת 1982.
אקלים

האקלים בתרמז הוא אקלים צחיח קר (aWk לפי שיטת קפן). העונה הקרה והגשומה נמשכת מאוקטובר עד מרץ, ואילו העונה החמה והיבשה נמשכת מאפריל עד ספטמבר. שלג יורד במשך ימים בודדים בשנה, לרוב בשיא עונת החורף (דצמבר לפברואר).
| אקלים בתרמז> חודש.שיא טמפרטורה מרבית (C°).טמפרטורה יומית מרבית ממוצעת (C°).טמפרטורה יומית מזערית ממוצעת (C°).שיא טמפרטורה מזערית (C°).משקעים ממוצעים (מ"מ) | אקלים בתרמז> ינואר.23.9.10.7.-0.2.-23.9.47 | אקלים בתרמז> פברואר.30.1.13.4.1.8.-21.7.62 | אקלים בתרמז> מרץ.37.3.19.6.6.8.-7.9.32 | אקלים בתרמז> אפריל.38.7.26.9.12.1.-2.25 | אקלים בתרמז> מאי.43.6.33.2.16.1.-0.1.22 | אקלים בתרמז> יוני.46.5.38.2.19.4.11.4.8 | אקלים בתרמז> יולי.47.39.8.20.12.9.0.2 | אקלים בתרמז> אוגוסט.46.3.38.17.3.9.3.0 | אקלים בתרמז> ספטמבר.41.5.33.13.7.4.6.32 | אקלים בתרמז> אוקטובר.37.5.25.9.9.1.-4.2.20 | אקלים בתרמז> נובמבר.33.5.17.9.4.7.-11.104 | אקלים בתרמז> דצמבר.26.7.12.0.7.-18.4.49 | אקלים בתרמז> שנה.47.25.7.10.1.-23.9.401.2 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור:
אישים מפורסמים

אמאם א-תרמד'י - מלומד פרסי ואספן חדית' בן המאה ה-9
חכים א-תרמד'י - מלומד סופי בן המאה ה-9
אדיב סאבר - משורר פרסי מהמאה ה-12
הערות שוליים

↑  Uzbekistan: Administrative Division (Regions and Districts) - Population Statistics, Charts and Map, citypopulation.de
↑  על גשר הידידות באתר "מסילות הרכבת של אפגניסטן."
↑  , אקלים בתרמז
| --- | --- |
בקרת זהויות :  NLI: 987007548181405171  GND: 4059492-0  LCCN: n81006227  MusicBrainz: a4264d16-01bf-4081-a990-4289bec05658  SUDOC: 099484919  VIAF: 136046789   WorldCat (עם VIAF): 136046789 
ערך זה הוא קצרמרבנושא אוזבקיסטן ובנושא יישובים באסיה. אתם מוזמנים לתרום לוויקיפדיה ו.
גשר הידידות המקשר בין אוזבקיסטן ואפגניסטן
.ng

| --- | --- |
 תאריך ייסוד:  1995 
 רשם:  Nigeria Internet Registration Association 
 www.nira.org.ng
 
ng. היא סיומת האינטרנט הלאומית של שמות המתחם (domain name) של אתרי אינטרנט הרשומים בניגריה, הסיומת הושקה בשנת 1995. שמות המתחם והסיומות מנוהלות על ידי הארגון הניגרי 'Nigeria Internet Registration Association'. הסיומות com. ו-co.uk. יותר פופולריים בניגריה ואתרים רבים בניגריה מעדיפים להשתמש בהם על ng.
היסטוריה ומאפיינים

תחילה, מכללת יאבה לטכנולוגיה (Yaba College of Technology) הנמצאת בלאגוס הייתה אחראית לניהול הסיומת ובשנת 2009 הועברה האחריות אל ארגון הרישום של האינטרנט הניגרי ('Nigeria Internet Registration Association'). בשנים הראשונות, רישום אתר בסיומת אינטרנט משנית בניגריה היה יקר ועלה אלפי דולרים, רק חברות מעטות רכשו סיומות אינטרנט משניות.
ארגון הרישום של האינטרנט הניגרי מאמץ את טכנולוגיית IDN (אנ'), המאפשרת להשתמש באותיות לטיניות, יווניות, עבריות, סיניות קיריליות ועוד בשמות התחום. שמות התחום תחת סיומת זו יכולים להיות בין 3 ל-63 אותיות. יחסית לסיומות אינטרנט של מדינות אחרות, הרישום לסיומת ng. הוא איטי ועשוי לקחת עד לשבוע. נכון לשנת 2017, רשומים מעל ל-90,000 שמות תחום תחת סיומת זו.
סיומות אינטרנט משניות

| שם תחום | שימוש |
| --- | --- |
com.ng.: גופים ועסקים מסחריים
org.ng.: ארגונים ללא כוונת רווח
gov.ng.: ארגונים ממשלתיים
edu.ng.: מוסדות להשכלה גבוהה
net.ng.: ספקי שירותי אינטרנט
sch.ng.: בתי ספר
mobi.ng.: חברות וספקי טלקומוניקציה
mil.ng.: גופים השייכים לצבא ניגריה
i.ng.: פתוח לכל שימוש
name.ng.: פתוח לכל שימוש
הערות שוליים

↑  מידע על הסיומת, מסקנה זו מגיעה לאחר בדיקה של NIRA (ארגון הרישום של האינטרנט הניגרי), 5 במאי 2013. (בגרמנית)
↑  מידע על הסיומת 8 ביוני 2011, באתר domain-recht. (בגרמנית)
↑  מאפיינים של הסיומת באתר united-domains, נוסף ב-13 באוקטובר 2017. (בגרמנית)
↑  סטטיסטיקות על הסיומת 30 ביוני 2017, באתר NIRA.
| סיומות אינטרנט של מדינות |
| --- | --- | --- |
| ISO 3166-1 alpha-2 | ISO 3166-1 alpha-2 |  |
| A | .ac .ad .ae .af .ag .ai .al .am .ao .aq .ar .as .at .au .aw .ax .az |  |
| B | .ba .bb .bd .be .bf .bg .bh .bi .bj .bm .bn .bo .br .bs .bt .bw .by .bz |  |
| C | .ca .cc .cd .cf .cg .ch .ci .ck .cl .cm .cn .co .cr .cu .cv .cw .cx .cy .cz |  |
| D | .de .dj .dk .dm .do .dz |  |
| E | .ec .ee .eg .er .es .et .eu |  |
| F | .fi .fj .fk .fm .fo .fr |  |
| G | .ga .gd .ge .gf .gg .gh .gi .gl .gm .gn .gp .gq .gr .gs .gt .gu .gw .gy |  |
| H | .hk .hm .hn .hr .ht .hu |  |
| I | .id .ie .il .im .in .io .iq .ir .is .it |  |
| J | .je .jm .jo .jp |  |
| K | .ke .kg .kh .ki .km .kn .kp .kr .kw .ky .kz |  |
| L | .la .lb .lc .li .lk .lr .ls .lt .lu .lv .ly |  |
| M | .ma .mc .md .me .mg .mh .mk .ml .mm .mn .mo .mp .mq .mr .ms .mt .mu .mv .mw .mx .my .mz |  |
| N | .na .nc .ne .nf .ng .ni .nl .no .np .nr .nu .nz |  |
| O | .om |  |
| P | .pa .pe .pf .pg .ph .pk .pl .pm .pn .pr .ps .pt .pw .py |  |
| Q | .qa |  |
| R | .re .ro .rs .ru .rw |  |
| S | .sa .sb .sc .sd .se .sg .sh .si .sk .sl .sm .sn .so .sr .ss .st .sv .sx .sy .sz |  |
| T | .tc .td .tf .tg .th .tj .tk .tl .tm .tn .to .tr .tt .tv .tw .tz |  |
| U | .ua .ug .uk .us .uy .uz |  |
| V | .va .vc .ve .vg .vi .vn .vu |  |
| W | .wf .ws |  |
| Y | .ye .yt |  |
| Z | .za .zm .zw |  |
ערך זה הוא קצרמרבנושא סיומות אינטרנט. אתם מוזמנים לתרום לוויקיפדיה ו.
תסמונת האישה הלבנה הנעדרת

תסמונת האישה הלבנה הנעדרת הוא מונח המשמש מדעני חברה ופרשני תקשורת כדי להתייחס לסיקור התקשורתי הרב, במיוחד בטלוויזיה, של מקרים של נעדרים שבהם מעורבות צעירות ונשים לבנות ממעמד ביניים או גבוה, בהשוואה לחוסר תשומת הלב היחסי לכאורה כלפי נשים נעדרות שאינן בצבע עור לבן, נשים ממעמדות חברתיים נמוכים וגברים נעדרים. על אף שהמונח נטבע בהקשר של מקרי היעדרות, הוא משמש לעיתים גם לסיקור של פשעים אלימים אחרים. התופעה הודגשה בארצות הברית, בקנדה, בבריטניה ובמדינות אחרות.
מקור הביטוי

מקור הביטוי מיוחס למגישת החדשות האמריקאית גוון איפיל אשר אמרה בכנס העיתונות Unity; Jornalists of Color בשנת 2004 כי קיימת 'תסמונת חיפוש האישה הלבנה הנעדרת'. כלומר, אם יש אישה לבנה נעדרת העיתונות מדווחת על כך בכל יום.
התייחסות לתופעה

צ'רלטון מקילווין הגדיר את התסמונת כ'נשים לבנות הממלאות תפקיד מועדף כקורבנות פשע אלים בדיווחים בתקשורת', וטען כי תסמונת האישה הלבנה החסרה מתפקדת כסוג של היררכיה גזעית בדימויים התרבותיים של ארצות הברית. פרופסור אדוארדו בונילה-סילבה סיווג את המרכיב הגזעי של תסמונת האישה הלבנה החסרה כצורה של דקדוק גזעי, שבאמצעותו מנורמלת העליונות הלבנה על ידי סטנדרטים מרומזים או אפילו בלתי נראים. מספר סוציולוגים טענו כי הטון של הסיקור התקשורתי לקורבנות שהם נשים שחורות שונה במידה ניכרת מסיקור של קורבנות שהם נשים לבנות, בכך שהראשונות נוטות יותר להיות מואשמות שהן כביכול מעמידות את עצמן בסכנה וכך גורמות בדרכן נזק, ביודעין או שלא ביודעין. בסיקור חדשותי של נשים שחורות נעדרות הייתה סבירות גבוהה להתמקדות בבעיות של הקורבן, כגון חברים מתעללים או עבר בעייתי, בעוד שסיקור של נשים לבנות נעדרות נטה לרוב להתמקד בתפקידיהן כאימהות או כבנות. האשמת קורבנות בהקשר זה מחזקת את התפיסה שקורבנות נשים שחורות הן לא רק פחות תמימות, אלא גם פחות ראויות להצלה ביחס לנשים לבנות. אחרים מציינים את חוסר הפרסום שניתן לנשים שחורות שנפגעות באלימות משטרתית בסיקור חדשותי, ומייחסים את השתיקה למסורת של 'סקסיזם ופטריארכיה' בחברה האמריקאית.
בשנת 2017 התפרסם חקר סיקור תקשורתי שנעשה על ידי אוניברסיטת דרום פלורידה, שלפיו אכן נראו פערים על סמך גזע וגיל. בנוסף, הנרטיבים של הדו"חות הוסגרו כסיפורי אזהרה והקורבנות נתפסו כמשתתפים פעילים בהיעלמותם.
בשנת 2019, שני קרימינולוגים בשם דניאל סי סלקוף (מאוניברסיטת קליפורניה), והנרי פ. פראדלה (מאוניברסיטת אריזונה סטייט) פרסמו מאמר מחקר בגישה פתוחה על 'תסמונת האישה הלבנה הנעדרת'. במחקרם בחנו סיקור שהתפרש על פני 4 שנים ב-11 עיתונים שונים בארצות הברית, וגילו שנשים ונערות נעדרות לבנות זכו לסיקור יותר מנשים שחורות נעדרות.
התייחסות לתופעה > דוגמאות

בשנת 2003 פרסם הסן פרנסיסקו כרוניקל מאמר המפרט את הפער בין הסיקור של לאסי פיטרסון הלבנה לזה של אוולין הרננדז ההיספנית - שתיהן נעלמו ב-2002. שמה של לאסי פיטרסון הוזכר גם בדיווח ששודר ב-CNN בשנת 2006 שבו צוינו הבדלים ברמת הסיקור התקשורתי שניתן לנשים לבנות נעדרות כמו פיטרסון ונטלי הולווי בהשוואה לרמת הסיקור שניתנה ללה טויה פיגרואה, אישה שחורה היספנית הרה. פיגרואה נעלמה בפילדלפיה ב-2005, באותה שנה שבה הולוואי נעלמה.
פרשת היעלמותה של מדלן מקאן, ילדה בריטית לבנה בת 3 וחצי שנעלמה בשנת 2007 ונעדרת עד היום, זכתה להד ציבורי וסוקרה בהרחבה בכלי התקשורת ברחבי העולם.
ב-11 בספטמבר 2021 עלה לכותרות מקרה ההיעלמות והרצח של גבי פטיטו, צעירה לבנה, ברחבי ארצות הברית ומחוצה לה. מאז שקרוביה דיווחו על היעדרותה, לא פסקו פעולות המשטרה עד שגילו מה גרם להיעלמותה ולמותה. מספר מומחים אומרים שהסיקור הרב של המקרה נובע מהעובדה שהצעירה בת ה-22 הייתה יוטיוברית בעלת נוכחות גדולה ברשתות החברתיות, שם תיעדה את חייה ואת טיוליה עם בן זוגה, עד למועד היעלמותה. עם זאת, פעילים טוענים כי ישנה נימה גזעית בחשיבות שנתנה התקשורת למקרה, ובאינטרס של הרשויות לפתור אותו, משום שבעוד שהמשטרה וסוכנויות מעורבות אחרות השקיעו את כל משאביהם במציאת פטיטו, לבנה בלונדינית בת 22, ישנם מאות צעירים נעדרים שהם צבעוניים, אפרו-אמריקאים, היספנים ואינדיאנים שאינם מייצרים פריסה מאסיבית של חדשות וחיפושים כמו במקרה של פטיטו. לדברי הפעילים מקרה פטיטו הוא מקרה מובהק של 'תסמונת האישה הלבנה הנעדרת'.
אפליה בסיקור נשים לבנות נעדרות

בנוסף לגזע ולמעמד זוהו גורמים כמו אטרקטיביות כביכול, גודל גוף וגיל צעיר כקריטריונים לא הוגנים בקביעת רמת הסיקור של נשים נעדרות בחדשות, וגם בקרב נשים לבנות יש אפליה בסיקור היעדרותן, בצורה מתואמת עם הקריטריונים. במאמר של אסקווייר משנת 2016 על היעלמותה של טיפאני וויטון, העיתונאי טום ג'ונוד הבחין שנשים לבנות במעמד חברתי נמוך כמו וויטון, נרקומנית מובטלת בת 26 שהייתה בשחרור על תנאי, אינן זוכות לתשומת לב תקשורתית רבה והתקשורת נוטה להעדיף נשים לבנות, יפות ובעיקר "תמימות". אמה של וויטון הצהירה על כך שמפיקי תוכניות אמרו לה שהם לא מעוניינים במקרה של בתה. ד"ר קורי ארמסטרונג כתב בוושינגטון פוסט כי הדפוס של בחירה רק בנשים צעירות, לבנות, ממעמד הביניים, אומר רבות על אומה שאוהבת להאמין שהיא הפכה את הגזע ואת המעמד החברתי לחסרי רלוונטיות.
על פי מחקר משנת 2008 שפורסם ב-The Law and Society Association, נשים ילידות שנעלמו בקנדה זכו לסיקור חדשותי פי 27 פחות מנשים לבנות, ובסיקור הן אף קיבלו כותרות, מאמרים ותמונות לא מפורטים וחסרי רגש.
סנדיל ממלה, מנהל ראשי ללכידות חברתית במחלקה לאמנויות ותרבות בדרום אפריקה, ציין במשפט אוסקר פיסטוריוס כי קיימים הבדלים מהותיים בין האופן שבו דיווחו כלי תקשורת על רציחותיהם של שתי דוגמניות דרום אפריקאיות, ריבה סטינקאמפ הלבנה וזנל חומאלו השחורה, שנרצחו על ידי חבריהן בנסיבות כמעט זהות. ממלה טען שהסתירה בין הסיקור התקשורתי של רציחות סטינקאמפ וחומאלה מסתכמת בגזענות ממסדית בחברה הדרום אפריקאית, והצהיר שנראה כי המדינה בחרה להתעלם מהייסורים, מהכאב ומהסבל של משפחת חומאלו ללא סיבה אחרת מלבד העובדה שהם שחורים. ב-11 בספטמבר 2014, שידרה רשת החדשות הדרום אפריקאית SABC3 דיווח תחקיר שבו מותה של סטינקאמפ הועמד לצד מותה של זנלה חומאלו, והועלו בו חששות סביב 'תסמונת האישה הלבנה הנעדרת'.
חוקים על שם נשים ונערות לבנות נעדרות

בעקבות מקרי ההיעלמות נוצרו מספר חוקים, ולעיתים אלו נקראו באופן לא רשמי על שם הנעדר. פרשנים הבחינו כי היעלמות של נשים לבנות גורמת ליצירת חוקים כאלה לעיתים קרובות יותר מאשר היעלמות של נשים שאינן לבנות או גברים נעדרים. חוקים כאלה בארצות הברית כוללים את חוק לאצ'י וקונור (על שם לאצ'י פיטרסון), חוקי ההתרעה של אמבר (אמבר הגרמן) (אנ'), חוק ג'סיקה (על שם ג'סיקה לונספורד) ועוד.
"תסמונת האישה הלבנה" במקרים שאינם היעדרות

מדעני חברה דיווחו על הטיות בסיקור התקשורתי למצבים אחרים הכוללים נשים לבנות, אך אינם מקרים של היעדרות.
פרשנויות חברתיות הצביעו על הטיה תקשורתית בסיקור החיילת ג'סיקה לינץ' לעומת זה שלו זכו חברותיה החיילות שושנה ג'ונסון ולורי פיסטווה. שלושתן עברו מארב באותה מתקפה במהלך מלחמת עיראק ב-23 במרץ 2003. במתקפה זו פייסטווה נהרגה ולינץ' וג'ונסון נפצעו ונפלו בשבי. לינץ', אישה צעירה, בלונדינית ולבנה, זכתה לסיקור תקשורתי רב בהרבה מג'ונסון (אישה שחורה ואם חד הורית) ומפיסטווה (אישה מהשבט האינדיאני הופי, מרקע עני וגם אם חד הורית). לדעת המבקרים, התקשורת נתנה יותר תשומת לב לאישה שהקהל כביכול מזדהה איתה בקלות רבה יותר. לינץ' עצמה מתחה ביקורת קשה על הסיקור הלא פרופורציונלי הזה שהתמקד רק בה, וקבעה זאת בעדות הקונגרס בפני ועדת הפיקוח והרפורמה של בית הנבחרים של ארצות הברית.
נאשמות במשפט הרצח

המבקרים ציטטו גם סיקור תקשורתי מופרז של משפטי רצח שבהם הנאשמת הייתה אישה לבנה, צעירה ומושכת, וכללו אותם יחד עם מקרים של 'תסמונת האישה הלבנה הנעדרת' בנרטיב מקיף שכינויו 'האישה בסכנה' או 'עלמה במצוקה'. במקרים כאלה, התקשורת מתמקדת בנאשמת, ולא בקורבן כמו בתיקים של 'תסמונת האישה הלבנה', והם מעורפלים יותר לגבי אשמתן מאשר בתיקים פליליים אחרים, ללא קשר לראיות. הדוגמאות המובאות כוללות את אמנדה נוקס, ג'ודי אריאס וקייסי אנתוני.
ראו גם

גזענות ממסדית
הטיות פוליטיות בתקשורת
עליונות לבנה
.nf

| --- | --- |
 תאריך ייסוד:  1996 
 
‎.nf היא סיומת האינטרנט באי נורפוק. אין חיוב לנוכחות מקומית לרישום דומיינים ב-TLD זה, אך התמחור גבוה משמעותית מרוב התחומים האחרים, מה שהרתיע את השימוש בו. אף על פי שהרישומים ברמה השנייה הם היקרים ביותר, הם עדיין שכיחים יותר מאשר רישומים בדרגה שלישית, ורוב השמות בשימוש הם לאתרים הקשורים לאי נורפוק.
סיומות משניות

הסיומות המשניות האלו זמינים לרישום ברמה השלישית, ללא הגבלה למי יכול לרשום אותם.
.com.nf
.net.nf
.arts.nf
.store.nf
.web.nf
שירותי הנתונים של נורפוק איילנד שמרו גם:
.firm.nf
.info.nf
.other.nf
.per.nf
.rec.nf
.co.nf

קיים תחום .co.nf ברמה שנייה, שבדרך כלל מפרשים אותו בצורה שגויה כתחום המסחרי האמיתי של הרמה השנייה של האי. הדומיין מנוהל על ידי ספק אירוח אתרים בשם biz.nf.
החל מ-2 בספטמבר 2019 לא היה .co.nf זמין והודעה פורסמה בלוח הבקרה של אירוח האתר לפיה הרישום השעה את הדומיין.
הערות שוליים

↑  "Register a Free domain at .CO.NF and enjoy Free web hosting!". www.biz.nf. אורכב מ-המקור ב-16 באפריל 2018. נבדק ב-26 באפריל 2018. {{cite web}}:  (עזרה)
| סיומות אינטרנט של מדינות |
| --- | --- | --- |
| ISO 3166-1 alpha-2 | ISO 3166-1 alpha-2 |  |
| A | .ac .ad .ae .af .ag .ai .al .am .ao .aq .ar .as .at .au .aw .ax .az |  |
| B | .ba .bb .bd .be .bf .bg .bh .bi .bj .bm .bn .bo .br .bs .bt .bw .by .bz |  |
| C | .ca .cc .cd .cf .cg .ch .ci .ck .cl .cm .cn .co .cr .cu .cv .cw .cx .cy .cz |  |
| D | .de .dj .dk .dm .do .dz |  |
| E | .ec .ee .eg .er .es .et .eu |  |
| F | .fi .fj .fk .fm .fo .fr |  |
| G | .ga .gd .ge .gf .gg .gh .gi .gl .gm .gn .gp .gq .gr .gs .gt .gu .gw .gy |  |
| H | .hk .hm .hn .hr .ht .hu |  |
| I | .id .ie .il .im .in .io .iq .ir .is .it |  |
| J | .je .jm .jo .jp |  |
| K | .ke .kg .kh .ki .km .kn .kp .kr .kw .ky .kz |  |
| L | .la .lb .lc .li .lk .lr .ls .lt .lu .lv .ly |  |
| M | .ma .mc .md .me .mg .mh .mk .ml .mm .mn .mo .mp .mq .mr .ms .mt .mu .mv .mw .mx .my .mz |  |
| N | .na .nc .ne .nf .ng .ni .nl .no .np .nr .nu .nz |  |
| O | .om |  |
| P | .pa .pe .pf .pg .ph .pk .pl .pm .pn .pr .ps .pt .pw .py |  |
| Q | .qa |  |
| R | .re .ro .rs .ru .rw |  |
| S | .sa .sb .sc .sd .se .sg .sh .si .sk .sl .sm .sn .so .sr .ss .st .sv .sx .sy .sz |  |
| T | .tc .td .tf .tg .th .tj .tk .tl .tm .tn .to .tr .tt .tv .tw .tz |  |
| U | .ua .ug .uk .us .uy .uz |  |
| V | .va .vc .ve .vg .vi .vn .vu |  |
| W | .wf .ws |  |
| Y | .ye .yt |  |
| Z | .za .zm .zw |  |
ערך זה הוא קצרמרבנושא סיומות אינטרנט. אתם מוזמנים לתרום לוויקיפדיה ו.
תמצית טעם

בקבוקוני תמצית וניל
תמצית טעם היא נוזל הממוצה מסוגי מזון שונים באופן שמוביל לריכוז גבוה של הטעם והריח של המזון שמוצה.
שימושים

תמצית טעם מאפשרת להוסיף למאכלים טעמים בולטים מבלי להזדקק לכמויות גדולות מחומרי הטעם. לתמציות יש טעם וריח דומיננטיים מאוד, ולכן השימוש בהן נעשה בכמויות קטנות.
שימוש הנרחב ביותר בתמציות טעם נעשה במשקאות קלים, לאחר מכן במגדנאות - בפרט בגלידות, ממתקים, מאפים, ג'לי ופודינג, ומסטיקים. כן נעשה שימוש בתמציות בייצור סירופים, רטבים, מרינדות, משקאות חריפים ובשר מעובד.
הכנה > תמציות טבעיות

רוב התמציות הטבעיות מתקבלות על ידי מיצוי השמן האתרי מחומר צמחי כגון פרח, פרי או שורש, או מצמחים שלמים באמצעות מגוון של טכניקות ושיטות, בהן:
כבישה קרה
סחיטה
השריה בממס
זיקוק
חלק מתמציות הטעם הטבעיות ניתנות להכנה גם באמצעים ביתיים.
הכנה > תמציות מלאכותיות

תמציות מלאכותיות משמשות בעיקר ליצירת טעמי פירות מרוכזים כמו בננה, דובדבן, אפרסק, אננס, פטל ותות. התמציות מיוצרות על ידי שילוב של מגוון אסטרים עם שמנים מיוחדים. הצבע מתקבל בדרך כלל על ידי שימוש בצבעי מאכל. בין האסטרים המשמשים בדרך כלל הם אתיל אצטט ואתיל בוטיראט. הרכיבים העיקריים בייצור תמצית בננה מלאכותית, אננס ותות הם אמיל אצטט ופנתיל בוטיראט.
תמציות פופולריות

תמצית וניל - ככל הנראה התמצית הנפוצה ביותר. הוניל הוא חומר גלם יקר מאוד, והשימוש בתמצית הן מקצר את תהליך מיצוי הטעם והן חסכוני יחסית בעלויות. קיימות תמציות וניל ברמות שונות של ריכוז ומחירן עולה ככל שעולה ריכוזן.
תמצית שקדים.
תמציות פרי - בננה, תות שדה.
תמצית רום.
תמצית מי ורדים.
תמצית מנתה.
ראו גם

תרכיז
חומרי טעם וריח
הערות שוליים

↑  https://www.femaflavor.org/sites/default/files/3.%20GRAS%20Substances%282001-3124%29_0.pdf
תמצית ענבים שהוכנה בתהליך טבעי, איראן
48 שעות ביממה

| --- | --- |
זרובבלה ששונקין כאחות בסרט 48 שעות ביממה בשער השבועון קולנוע
זרובבלה ששונקין כאחות בסרט 48 שעות ביממה בשער השבועון קולנוע
 בימוי:  ויקטור ויקאס
 הופק בידי:  Palestine Film Production
 תסריט:  נורמן בוריסוף
 שחקנים ראשיים:  זרובבלה ששונקין טולי רביב
 מוזיקה:  איב בודרייה
 צילום:  רולף קנלר
 מדינה:  ישראל ישראל
 הקרנת בכורה:  1949
 משך הקרנה:  23 דקות
 שפת הסרט:  אנגלית עברית
48 שעות ביממה (באנגלית:  Hours a Day ‏48) הוא סרט קצר ישראלי משנת 1949 שהופק למען ארגון הדסה ומתאר את סיפורה של אחות מיילדת בבית החולים הזה בתקופה קריטית במלחמת העצמאות. היא מספרת על קורותיה במשך כל הסרט. הסרט מתחיל ומסתיים בלידה כסמל למדינת ישראל שזה אך נולדה. זה היה סרט הקולנוע הראשון שהופק במדינת ישראל.
בתפקידים הראשיים משתתפים זרובבלה (בבלה) ששונקין וטולי רביב ששניהם השתתפו מקודם בלהקת החישטרון.
שם הסרט נובע מרצף המאורעות הקשים שעוברים עליה כאילו יש ביממה 48 שעות. בזמן קצר מועלים נושאים כמו מלחמת העצמאות, ניצולי השואה, העלייה. בסרט נראים בתיה החרבים של ירושלים מיד לאחר המלחמה. בסרט מושמע מדי פעם המנון הפלמ"ח.
בתחילת הסרט מופיעה הקדשה מטעם הדסה לרופאים, האחיות ושאר הצוות בבתי החולים של הדסה בירושלים, צפת ובאר שבע שעשו הכל למען תחייתה של מדינת ישראל.
הסרט הועבר לארכיון שפילברג והועלה משם לאתר יוטיוב.